Bəhmən Cabbaroğlu

Bəhmən Cabbaroğlu (Babayev Bəhmən Cabbar oğlu; 25 fevral, 1958, Rük, Quba rayonu) — şair, Azərbaycan Yazıçılar Birliyinin üzvü (2023) [1]

 Həyatı 
Bəhmən Cabbaroğlu 1958-ci ildə Quba rayonunun Rük kəndində anadan olmuşdur. Rük kənd və Quba şəhər məktəblərində oxuyub. 1980–1985-ci illərdə SSRİ-də (Rusiya Federasiyası) təhsil aldıqdan sonra bir sıra dövlət müəssisələrində çalışıb. 1989–2023-cü illərdə "Azəriqaz" İstehsalat Birliyində işləyib.

 Yaradıcılığı 
Ədəbi yaradıcılığa tələbəlik illərindən başlayıb. İlk şeiri Perm vilayətində çap olunan "Kama" qəzetində dərc olunub. 1990-cı illərdən ədəbi yaradıcılıqla mütəmadi məşğul
olmağa başlayıb. Şairin yaradıcılığında eyni zamanda 5 poema və epopeya da yer alıb. [2]

Şeirləri "Gülüstan İnciləri", "Nəsimi-650, Cahana sığmazam" almanaxlarında, "Xəzinə", "Müasir Azərbaycan Ədəbiyyatı", "Zirvədəkilər" antologiyalarında və bir çox dövrü mətbuat və jurnallarda dərc olunub. AzərKİVHİ-nin üzvüdür (2016).

Hal-hazırda təqaüdçüdür və yaradıcılığını davam etdirir.

 Kitabları 
 "Şəhid ömrü", Bakı: Araz-2013
 "Tanrı qarğışı", Bakı: Araz-2015
 "Tənhalıqdan qorxmuram ki…", Bakı: Mücrü-2021
 "Bu payız da tələsir", Bakı: Mücrü-2023 [3]

 Təltifləri 
2015-ci ildə "Məmməd Araz" mükafatı ilə təltif olunmuşdur.

2016-cı ildə Azərbaycan Kütləvi İnformasiya Vasitələri İşçiləri Həmkarlar İttifaqı Rəyasət Heyətinin qərarı ilə "Qızıl Qələm" media mükafatı laureatına layiq görülmüşdür.

2019-cu ildə yaradıcılıq uğurlarına görə "Yurd" ədəbi-bədii, elmi-publisistik jurnalının "Nəsimi" poeziya diplomu ilə təltif edilmişdir.

 İstinadlar 

[1] Bəhmən Cabbaroğlu — Bioqrafiya

[2] Türk Dünyası Şeir Məkanı

[3] Ədəbiyyat xadimləri verilişi — Bəhmən Cabbaroğlu yaradıcılığı, 6-cı bölüm Youtube.com

[4] Azərbaycan Bayrağı

[5]  Sən mürgülü sevgimi, yuxusundan oyatdın - Şeirlər